భారతీయ అంతరిక్ష పరిశోధనా సంస్థ
విక్రం సారాభాయ్ను భారత అంతరిక్ష పరిశోధనా వ్యవస్థకు పితామహుడిగా అభివర్ణిస్తారు. 1957లో రష్యా మొట్టమొదటి శాటిలైట్ అయిన స్పుత్నిక్‌ను ప్రయోగించినపుడు శాటిలైట్ యొక్క ఆవశ్యకతను అప్పటి ప్రధాన మంత్రి అయిన నెహ్రూకు వివరించి, 1962లో, భారత అణుశక్తి వ్యవస్థ పితామహుడయిన హోమీ భాభా పర్యవేక్షణలో ఇండియన్ నేషనల్ కమిటీ ఫర్ స్పేస్ రీసెర్చ్ (Indian National Committee for Space Research - INCOSPAR) ను ఏర్పరచాడు. 
ఆది నుండి ఉపగ్రహాల నిర్మాణాన్నే దృష్టిలో పెట్టుకొని దానికి అవసరమయిన భూ ఉపరితల లక్షణాలను అధ్యయనం చేసేందుకు కేరళలో త్రివేండ్రం వద్ద తుంబా ఈక్వటోరియల్ రాకెట్ లాంచింగ్ స్టేషన్ (TERLS) నెలకొల్పి అమెరికా, రష్యాల నుండి దిగుమతి చేసుకున్న రాకెట్లను ప్రయోగిస్తూ ఉపరితలాన్ని అధ్యయం చేయడం మొదలు పెట్టారు. అనతికాలంలోనే భారతదేశం స్వదేశీయంగా పూర్తి స్థాయి రాకెట్లను తయారు చేసి, ఉపరితల అధ్యయంలో పురోగతి సాధించింది. భవిష్యత్తులో ఇతర దేశాలు ఉపగ్రహానికి అవసరమయిన అన్ని పరికరాలను అందించక పోవచ్చని గ్రహించిన విక్రం సారాభాయ్, ఉపగ్రహానికి అవసరమయిన అన్ని విడిభాగాలనూ దేశీయంగానే తయారు చేసే దిశగా తన బృందాన్ని నడిపించాడు. 1969లో ఇన్‌కోస్పార్ ఇస్రోగా రూపొందింది. 1972లో ప్రత్యేక అంతరిక్ష విభాగం ఏర్పడింది.
ఫుట్‌బాల్ క్లబ్ ఇంటర్నేజనలే మిలనో
1908లో స్థాపించబడింది మొదలుకుని, ఇంటర్ జట్టు నలుపు, నీలం పట్టీలనే ధరిస్తూ వస్తోంది. నలుపు రాత్రిని ప్రతిబింబించజడానికి, నీలం ఆకాశాన్ని ప్రతిబింబించడానికి ఎంపిక చేయబడిందని పుకార్లు కూడా వ్యాపించాయి. ప్రపంచ యుద్ధం IIలో స్పల్పకాలం మినహాయిస్తే, ఇంటర్ జట్టు నలుపు, నీలం పట్టీలను ధరించడం కొనసాగించింది, దీంతో వీటికి "నెరజ్జూరి"గా మారు పేరు కూడా స్థిరపడిపోయింది..
ఒక సందర్భంలో ఇంటర్ తన నలుపు, నీలి యూనిఫారాలను కూడా వదిలివేయాలని ఒత్తిడికి గురైంది. 1928లో, ఇంటర్ పేరు, ఫిలాసఫీ పాలక ఫాసిస్ట్ పార్టీకి ఇబ్బంది కలిగించింది. ఫలితంగా, అదే సంవత్సరం 20 ఏళ్లు పూర్తి చేసుకున్న ఈ పాత క్లబ్ "యూనియన్ స్పోర్టివా మిలనెసె"తో విలీనం కాబడింది. ఈ కొత్త క్లబ్‌కు మిలన్ సెయింట్ జ్ఞాపకార్థం అంబ్రోసినా SS మిలనో అనే పేరు పెట్టారు. మిలన్ పతాకం (తెలుపు నేపథ్యంలో రెడ్ క్రాస్) సాంప్రదాయిక నలుపు, నీలి పతాక స్థానాన్ని ఆక్రమించింది. రెండో ప్రపంచ యుద్ధం తర్వాత, ఫాసిస్టులు అధికారంనుంచి కూల్చివేయబడ్డాక, క్లబ్ తమ ఒరిజనల్ పేరు, రంగులను తిరిగి అమల్లోకి తెచ్చింది. 2008లో, ఇంటర్ తాను దరించే షర్ట్‌కు రెడ్ క్రాస్ తగిలించి, శతాబ్ది ఉత్సవాలను జరుపుకుంది. తమ నగర పతాకను దృష్టిలో ఉంచుకుని, ఇంటర్ జట్టు తన మూడవ కిట్‌పై ఈ విధానాన్ని ఉపయోగించడం ఈనాటికీ కొనసాగిస్తోంది.